พระราชกฤษฎีกาพระราชกฤษฎีกากำหนดเขตที่ดินในท้องที่ตำบลห้วยหินลาด ตำบลหินกอง ตำบลสระคู ตำบลทุ่งหลวงตำบลทุ่งกุลาอำเภอสุวรรณภูมิ ตำบลกำแพง ตำบลเมืองบัว ตำบลกู่กาสิงห์ ตำบลดงครั่งน้อยตำบลดงครั่งใหญ่ตำบลทุ่งทอง อำเภอเกษตรวิสัย ตำบลศรีสว่าง ตำบลท่าหาดยาวตำบลสามขาตำบลยางคำ อำเภอโพนทราย จังหวัดร้อยเอ็ด และตำบลเมืองเตาอำเภอพยัคฆภูมิพิสัยจังหวัดมหาสารคามให้เป็นเขตปฏิรูปที่ดินพ.ศ.๒๕๕๒ ภูมิพลอดุลยเดชป.ร.ให้ไว้ณ วันที่ ๒๕ มิถุนายน พ.ศ. ๒๕๕๒เป็นปีที่๖๔ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่าโดยที่เป็นการสมควรปรับปรุงพระราชกฤษฎีกากำหนดเขตที่ดินในท้องที่อำเภอสุวรรณภูมิและกิ่งอำเภอโพนทราย อำเภอสุวรรณภูมิ จังหวัดร้อยเอ็ดให้เป็นเขตปฏิรูปที่ดิน พ.ศ. ๒๕๑๙ และพระราชกฤษฎีกากำหนดเขตที่ดินในท้องที่อำเภอเกษตรวิสัย จังหวัดร้อยเอ็ด ให้เป็นเขตปฏิรูปที่ดิน พ.ศ. ๒๕๒๑อาศัยอำนาจตามความในมาตรา ๑๘๗ของรัฐธรรมนูญแห่งราชอาณาจักรไทย และมาตรา ๒๕ วรรคหนึ่งแห่งพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๑๘อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย จึงทรงพระกรุณาโปรดเกล้า ฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกากำหนดเขตที่ดินในท้องที่ตำบลห้วยหินลาด ตำบลหินกอง ตำบลสระคู ตำบลทุ่งหลวง ตำบลทุ่งกุลาอำเภอสุวรรณภูมิ ตำบลกำแพง ตำบลเมืองบัว ตำบลกู่กาสิงห์ ตำบลดงครั่งน้อยตำบลดงครั่งใหญ่ ตำบลทุ่งทอง อำเภอเกษตรวิสัย ตำบลศรีสว่าง ตำบลท่าหาดยาวตำบลสามขา ตำบลยางคำ อำเภอโพนทราย จังหวัดร้อยเอ็ด และตำบลเมืองเตา อำเภอพยัคฆภูมิพิสัยจังหวัดมหาสารคาม ให้เป็นเขตปฏิรูปที่ดิน พ.ศ. ๒๕๕๒มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้ยกเลิก(๑) พระราชกฤษฎีกากำหนดเขตที่ดินในท้องที่อำเภอสุวรรณภูมิ และกิ่งอำเภอโพนทราย อำเภอสุวรรณภูมิ จังหวัดร้อยเอ็ดให้เป็นเขตปฏิรูปที่ดิน พ.ศ. ๒๕๑๙(๒) พระราชกฤษฎีกากำ หนดเขตที่ดิน ในท้องที่อำเภอเกษตรวิสัย จังหวัดร้อยเอ็ด ให้เป็นเขตปฏิรูปที่ดิน พ.ศ. ๒๕๒๑มาตรา ๔ให้ที่ดินในท้องที่ตำบลห้วยหินลาดตำบลหินกอง ตำบลสระคู ตำบลทุ่งหลวง ตำบลทุ่งกุลา อำเภอสุวรรณภูมิ ตำบลกำแพงตำบลเมืองบัว ตำบลกู่กาสิงห์ ตำบลดงครั่งน้อย ตำบลดงครั่งใหญ่ ตำบลทุ่งทองอำเภอเกษตรวิสัย ตำบลศรีสว่าง ตำบลท่าหาดยาว ตำบลสามขา ตำบลยางคำ อำเภอโพนทรายจังหวัดร้อยเอ็ด และตำบลเมืองเตา อำเภอพยัคฆภูมิพิสัย จังหวัดมหาสารคาม ภายในแนวเขตตามแผนที่ท้ายพระราชกฤษฎีกานี้เป็นเขตปฏิรูปที่ดินมาตรา ๕ให้รัฐมนตรีว่าการกระทรวงการคลังรัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการอภิสิทธิ์เวชชาชีวะนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกากำหนดเขตที่ดิน ในท้องที่ตำบลห้วยหินลาด ตำบลหินกองตำบลสระคู ตำบลทุ่งหลวง ตำบลทุ่งกุลา อำเภอสุวรรณภูมิ ตำบลกำแพง ตำบลเมืองบัวตำบลกู่กาสิงห์ ตำบลดงครั่งน้อย ตำบลดงครั่งใหญ่ ตำบลทุ่งทอง อำเภอเกษตรวิสัย ตำบลศรีสว่างตำบลท่าหาดยาว ตำบลสามขา ตำบลยางคำ อำเภอโพนทราย จังหวัดร้อยเอ็ด และตำบลเมืองเตา อำเภอพยัคฆภูมิพิสัยจังหวัดมหาสารคาม ให้เป็นเขตปฏิรูปที่ดิน พ.ศ. ๒๕๕๒(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือโดยที่พระราชกฤษฎีกากำหนดเขตที่ดิน ในท้องที่อำเภอสุวรรณภูมิ และกิ่งอำเภอโพนทรายอำเภอสุวรรณภูมิ จังหวัดร้อยเอ็ด ให้เป็นเขตปฏิรูปที่ดิน พ.ศ. ๒๕๑๙ และพระราชกฤษฎีกากำหนดเขตที่ดินในท้องที่อำเภอเกษตรวิสัย จังหวัดร้อยเอ็ด ให้เป็นเขตปฏิรูปที่ดิน พ.ศ. ๒๕๒๑ได้กำหนดเขตปฏิรูปที่ดิน ในท้องที่อำเภอสุวรรณภูมิ กิ่งอำเภอโพนทรายอำเภอสุวรรณภูมิ และอำเภอเกษตรวิสัย จังหวัดร้อยเอ็ดโดยถือเขตอำเภอดังกล่าวเป็นหลักซึ่งทำให้เขตปฏิรูปที่ดินที่กำหนดตามพระราชกฤษฎีกาดังกล่าวครอบคลุมพื้นที่ที่ไม่มีโครงการเพื่อดำเนินการปฏิรูปที่ดินเพื่อเกษตรกรรมด้วยต่อมาเมื่อมาตรา ๒๕ วรรคสาม แห่งพระราชบัญญัติการปฏิรูปที่ดินเพื่อเกษตรกรรม พ.ศ.๒๕๑๘ ซึ่งแก้ไขเพิ่มเติมโดยพระราชบัญญัติการปฏิรูปที่ดินเพื่อเกษตรกรรม (ฉบับที่๓) พ.ศ. ๒๕๓๒ กำหนดให้การกำหนดเขตปฏิรูปที่ดินให้กำหนดเฉพาะที่ดินที่จะดำเนินการปฏิรูปที่ดินเพื่อเกษตรกรรมเว้นแต่ในกรณีที่จำเป็นจะถือเขตของตำบลหรืออำเภอเป็นหลักแล้วสมควรปรับปรุงพระราชกฤษฎีกาดังกล่าวเพื่อกำหนดเขตปฏิรูปที่ดินเฉพาะที่ดินที่มีการดำเนินการปฏิรูปที่ดินเพื่อเกษตรกรรมเท่านั้นจึงจำเป็นต้องตราพระราชกฤษฎีกานี้ปริยานุช/ผู้จัดทำ๒๘กรกฎาคม ๒๕๕๒[๑]ราชกิจจานุเบกษา เล่ม ๑๒๖/ตอนที่ ๔๕ ก/หน้า ๑๓/๒๑ กรกฎาคม ๒๕๕๒